Diari Oficial de la Generalitat Valenciana


Sumari del DOGV 3656, del 30-12-1999 (1999/10089)

ACORD de 15 de desembre de 1999, del Govern Valencià, pel qual s'autoritza determinat ajustament en l'annex de transferències corrents del programa 455.10, Promoció Cultural, així com una transferència de crèdit del capítol IV, del programa esmentat, al 421.10, Direcció i Serveis Generals, que implica l'habilitació i minoració de línies de subvenció nominatives, per import global de 39.103.416 de pessetes (exp. 09.039/1999-278, 09.036/1999-289 i 09.049/1999-292).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10265


Organisme emissor
:   Conselleria d'Economia i Hisenda

Tipus de document
:   Acord

ACORD de 15 de desembre de 1999, del Govern Valencià, pel qual s'autoritza determinat ajustament en l'annex de transferències corrents del programa 455.10, Promoció Cultural, així com una transferència de crèdit del capítol IV, del programa esmentat, al 421.10, Direcció i Serveis Generals, que implica l'habilitació i minoració de línies de subvenció nominatives, per import global de 76.474.770 de pessetes (exp. 09.039/1999-278, 09.036/1999-289 i 09.049/1999-292). [1999/X10796]
  
El Govern Valencià, en la reunió del dia 15 de desembre de 1999, adoptà l'acord següent:
  
La dotació de la línia de subvenció 2.535 Despeses financeres convenis amb diputacions, inclosa en l'annex de transferències corrents del programa 455.10, Promoció Cultural, ofereix unes disponibilitats pressupostàries susceptibles de minorar-se, ja que la liquidació dels interessos que generen les operacions de crèdit, derivades dels convenis subscrits amb les diputacions provincials de la Comunitat Valenciana, són menors del previst, com a conseqüència del menor ritme d'execució de les inversions programades, per això la Conselleria de Cultura, Educació i Ciència, a fi d'optimar els recursos, ha proposat destinar aquests sobrants a cobrir altres actuacions no previstes en el vigent pressupost, així com obligacions pendents de l'exercici anterior.
  
Per una part, i a fi de fomentar la participació dels pares i mares en l'activitat educativa, organitzada a través d'associacions i federacions, la Conselleria de Cultura, Educació i Ciència ha previst concedir subvencions a la Confederació Valenciana d'Associacions de Pares d'Alumnes (COVAPA) i a la Federació Provincial de les Associacions de Pares d'Alumnes d'Ensenyaments Mitjans (FAPAEM) per import de 51.068.474 i 2.000.000 de pessetes, respectivament, per tal d'atendre les despeses de funcionament de les seues seus, així com les derivades de la posada en marxa del Centre de Formació i Assessorament Permanent per als Pares i Mares d'Alumnes, ubicat en la seu de COVAPA, la qual es responsabilitzarà de l'organització, control i desenvolupament de les activitats que es programes, aportará els mitjans materials i humans necessaris, i es fará càrrec de tota la gestió econòmica i administrativa.
  
D'altra banda, el 23 de desembre de 1998, el Govern Valencià de la Generalitat Valenciana, acordà aprovar el conveni de col·laboració subscrit entre la Conselleria de Cultura, Educació i Ciència i Radio Popular, SA, per a la celebració del cicle Concerts internacionals de la Comunitat Valenciana, pel qual la Conselleria es comprometia a aportar 88.608.668 de pessetes, aportació que no es pogué materialitzar, per trobar-se molt avançat el tancament de l'exercici pressupostari, per això la Conselleria de Cultura, Educació i Ciència, ha previst afrontar aquestes obligacions de l'exercici anterior, amb les disponibilitats pressupostàries existents i no subjectes a compromisos pendents en la mencionada línia 2.535.
  
En conseqüència, i per a donar cobertura pressupostària a aquestes actuacions es proposa un ajustament en l'annex de transferències corrents del programa 455.10, Promoció Esportiva, per import de 33.609.052 de pessetes, que permeta torbar a obrir la línia 1.950, Foment de concerts internacionals en la Comunitat Valenciana, així com determinada transferència de crèdit del capítol IV, del programa 455.10, al 421.10 Direcció i Serveis Generals, que permeten habilitar dues línies nominatives.
  
En aquest sentit, i en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per al present exercici, a proposta del conseller d'Economia i Hisenda, el Govern Valencià,
  
ACORDA
  
Primer
  
S'autoritza la minoració de crèdit en l'aplicació pressupostària 24.08.505.80.3 per import de 44.348.100 de pessetes.
  
Segon
  
S'autoritza l'augment de crèdit en l'aplicació pressupostària 21.54.441.49.0 per import de 71.309.662 de pessetes.
  
Tercer
  
S'autoritza la modificació de la línia de subvenció inclosa en l'annex de transferències corrents del programa 455.10, Promoció Cultural, tal i com es detalla a continuació:
  
Quart
  
S'autoritza la inclusió en l'annex de transferències corrents del programa 421.10, Direcció i Serveis Generals, de les línies de subvenció les dades descriptives de les quals es detallen a continuació:
  
Denominació: conveni de col·laboració amb COVAPA.
  
Import: 87.932.403 de pessetes.
  
Beneficiaris: Confederació Valenciana d'Associacions de Pares d'Alumnes.
  
Normativa reguladora: conveni.
  
Descripció i finalitats: foment, potenciació i consolidació de la formació dels pares i mares d'alumnes de la Comunitat Valenciana amb la finalitat d'aprofundir en la participació i col·laboració en el funcionament dels centres educatius.
  
Tipus: nominativa.
  
Fons propis: 30.069.006 de pessetes.
  
Denominació: ajuda a FAPAEM.
  
Import: 2.000.000 de pessetes.
  
Beneficiaris: Federació Provincial d'Associacions de Pares d'Alumnes d'Ensenyaments Mitjans (FAPAEM).
  
Normativa reguladora: article 45 d) TRLHPGV.
  
Descripció i finalitats: ajuda per a finançar les despeses de funcionament i activitats de la Federació Provincial d'Associacions de Pares d'Alumnes d'Ensenyaments Mitjans.
  
Tipus: nominativa.
  
Fons propis: 2.000.000 de pessetes.
  
Cinqué
  
S'autoritza la reobertura per afrontar les obligacions derivades de l'exercici anterior de la línia 1.950 Foment de concerts internacionals en la Comunitat Valenciana, per import de 86.382.100 de pessetes, les dades descriptives de la qual es detallen a continuació:
  
Denominació: foment de concerts internacionals en la Comunitat Valenciana.
  
Import: 14.732.040 de pessetes.
  
Beneficiaris: Radio Popular, SA.
  
Normativa reguladora: conveni.
  
Descripció i finalitats: patrocini i finançament parcial de les actuacions previstes en la campanya de COPE Cadena 100 Concerts internacionals en la Comunitat Valenciana en 1998.
  
Codi comptable: 1.950
  
Tipus: nominativa.
  
Fons propis: 01.210.224 de pessetes.
  
València, 15 de desembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO